EkBass/fiwiki-20250220-pages-articles huggingface dataset:
Widescreen Mode

Widescreen Mode oli suomalainen melodista hard rockia soittava yhtye, jonka perustivat Riihimäellä vuonna 2003 laulaja Samu Brusila ja rumpali Janne Aaltonen. Yhtyeeseen kuuluivat myös basisti Janne Stenroos ja kitaristi Janne Lahtinen. Widescreen Mode yhdistelee "amerikkalaista modernia metallia ja suomalaista melankoliaa". Vuonna 2006 selvitti tiensä kaikkiaan 1 700 yhtyeen joukosta MTV Nordicin Unsigned -kilpailun finaalikierrokselle sijoittuen kahdeksanneksi. Yhtyeen demo valittiin kuukauden parhaaksi muun muassa Rumbassa, Soundissa ja Imperiumissa. Widescreen Moden debyyttialbumi Until The End julkaistiin marraskuun 14. päivä vuonna 2007. Se nousi ensimmäisellä viikolla Suomen viralliselle albumilistalle sijalle 34.Musiikkituottajat ry (Until the End) Single Everlasting Bomb (albumilta Until The End) nousi Suomen virallisella latauslistalla sijalle yksi kesän 2007 aikana.Suomen virallinen latauslista, 38/2007 Serotonin albumilta The Hanging Man oli Suomen virallisen latauslistan sijalla 1. viikolla 10.Musiikkituottajat ry (Serotonin) Vuonna 2009 julkaistun Hanging Man-albumin jälkeen yhtye kiersi Suomea ja vietti hiljaiseloa. Vuonna 2010 yhtye julkaisi uutta materiaalia, kun se julkaisi If Tomorrow Comes-kappaleesta musiikkivideon. Widescreen Moden kolmas albumi Fallen from the Sky, julkaistiin joulukuussa 2011. Kolmannelta albumilta singlenä julkaistiin kappale Loaded Gun, josta on julkaistu myös musiikkivideo. Yhtye sittemmin ilmoitti Facebook-sivullaan lopettaneensa toimintansa vuonna 2012. Yhtyeen jäsenet sittemmin ovat siirtyneet uusin projekteihin/yhtyeisiin. Bassokitaristi Janne Steenroos liittyi Stone Soul- yhtyeeseen ja laulajana toiminut Samu Brusila on vaikuttanut Concrete Swine- nimisessä yhtyeessä. Yhtyeen lopetettua rumpalina toiminut Janne Aaltonen ja kitaristi Janne Lahtinen ovat työstäneet projektimuotoisesti uutta musiikkia. == Jäsenet == * Samu Brusila - laulu * Janne Lahtinen - kitara * Janne Stenroos - basso * Janne Aaltonen - rummut == Diskografia == Albumit *Until The End (2007) *The Hanging Man (2009) *Fallen from the Sky (2011) Singlet *Another Day (promo) (2007) *Everlasting Bomb (2007) *Dead Inside (2007) *Serotonin (2009) *Loaded Gun (2011) Musiikkivideot *Another Day (2007) *Everlasting Bomb (2007) *Dead Inside (2007) *Serotonin (2009) *If Tomorrow Comes (2010) *Loaded Gun (2011) == Lähteet == == Aiheesta muualla == *Yhtyeen kotisivut *Yhtyeen MySpace-sivut Luokka:Suomalaiset metalliyhtyeet
Ansbach

Ansbach on kaupunki Baijerin osavaltiossa, eteläisessä Saksassa. Se on Mittelfrankenin hallintopiirin hallintokeskus ja sijaitsee noin 40 kilometriä lounaaseen Nürnbergistä. Ansbach on niin kutsuttu piiritön kaupunki (), eli se ei kuulu mihinkään Saksan piirikunnista. Kaupunkia ympäröi Ansbachin piirikunta. Vuoden 2020 lopussa kaupungissa oli 41 681 asukasta. Ansbachinn pinta-ala on 99,94 neliökilometriä, mikä tekee siitä Baijerin osavaltion viidenneksi suurimman kaupungin. Sen asukastiheys on 417 as./km². == Historia == Varhaisin maininta Ansbachista kaupunkina on peräisin vuodelta 1221. Kaupunki siirtyi Hohenzollern-suvun hallintaan vuonna 1331. Hohenzollernien noustessa Brandenburgin vaaliruhtinaiksi Ansbach ei kuitenkaan yhdistynyt Brandenburgin kanssa vaan jäi itsenäiseksi Brandenburg-Ansbachin rajakreivikunnaksi. Sen viimeinen rajakreivi oli Karl Alexander (1736–1806), joka luovutti alueensa Ansbachissa ja Bayreuthissa Preussille. === Kuntaliitokset === Ansbachin kaupunkiin on liitetty seuraavat kunnat: * 1. lokakuuta 1970: Eyb * 1. heinäkuuta 1972: Winterschneidbach, Bernhardswinden, Brodswinden, Claffheim, Elpersdorf bei Ansbach, Hennenbach, Neuses bei Ansbach ja Schalkhausen. == Ystävyyskaupungit == Ansbachilla on neljä ystävyyskaupunkia: * Bay City, Yhdysvallat, vuodesta 1961 * Anglet, Ranska, vuodesta 1968 * Jingjiang, Kiina, vuodesta 2004 * Fermo, Italia, vuodesta 2006 Lähde: == Lähteet == == Aiheesta muualla == *Kaupungin verkkosivut Luokka:Baijerin kunnat Luokka:Mittelfranken Luokka:Saksan kaupungit
Multiplekseri

Multiplekseri (MUX) on elektroninen laite, jolla voidaan valita yksi useasta sisään tulevasta signaalista ja ohjata se ulostuloon. Signaalit voivat olla sovellusalueesta riippuen analogisia tai digitaalisia. Digitaalitekniikassa multiplekseri on laite, jolla on n digitaalista sisääntuloa, ja \left \lceil \log_2(n) \right \rceil ohjausbittiä, joiden kanssa valitaan yksi sisääntulo ulostuloon. Esimerkiksi 16-to-1 -multiplekserillä on 16 sisääntuloa ja yksi ulostulo. Tällainen multiplekseri tarvitsee neljä ohjausbittiä. == Katso myös == * Multipleksaus Luokka:Elektroniikka Luokka:Digitaalitekniikka
Karl Ludwig Harding

Karl Ludwig Harding (29. syyskuuta 1765 – 31. elokuuta 1834) oli saksalainen tähtitieteilijä. Hänen merkittävyytensä perustuu asteroidi 3 Junon löytöön 1. syyskuuta 1804. == Lähteet == Luokka:Saksalaiset tähtitieteilijät Luokka:Vuonna 1765 syntyneet Luokka:Vuonna 1834 kuolleet
Amberg

Amberg on kaupunki Baijerin osavaltiossa, eteläisessä Saksassa. Se sijaitsee Oberpfalzin hallintopiirissä, Vils-joen varrella noin 60 kilometriä Nürnbergistä itään. Amberg on niin kutsuttu piiritön kaupunki (), eli se ei kuulu mihinkään Saksan piirikunnista. Vuoden 2020 lopussa kaupungissa asui 42 052 asukasta. Sen pinta-ala on 50,13 neliökilometriä ja asukastiheys 839 as./km². == Historia == Varhaisin tunnettu maininta Ambergista on vuodelta 1034, jolloin se tunnettiin nimellä Ammenberg. Keskiajalla kaupunki oli huomattava raudan, rautamalmin ja suolan kauppapaikka. Se sai kaupunginoikeudet vuonna 1294. Kolmikymmenvuotisessa sodassa Amberg siirtyi Baijerille, ja jo uskonpuhdistuksen kokeneena kaupunkina se kääntyi muun Oberpfalzin ohella jälleen katoliseksi. Raudalla ja rautamalmilla rikastunut kaupunki rakennutti ympärilleen jättiläismäisen linnoituksen, johon kuului yli 100 tornia ja usean kilometrin pituinen muuri. Oberpfalzin hallintopaikka siirrettiin Ambergista Regensburgiin vuonna 1810. Vuoden 1972 heinäkuun alussa kaupunkiin liitettiin alueuudistuksen yhteydessä Ammersrichtin, Gailohin, Karmensöldenin ja Raigeringin paikkakunnat. Ambergin väkiluku on kehittynyt seuraavasti: * 1939: 31 775 asukasta * 1950: 37 920 asukasta * 1961: 42 493 asukasta * 1970: 41 522 asukasta * 1987: 42 570 asukasta * 1991: 43 152 asukasta * 2001: 44 217 asukasta * 2010: 43 755 asukasta == Nähtävyydet == === Historialliset rakennukset === * Ambergin vanhaakaupunkia ympäröivän muurin torneista on nykyisin jäljellä neljä: Nabburger Tor, Ziegeltor, Vilstor ja Wingershofer Tor. * Kaupungin vaaliruhtinaallinen linna () oli aikoinaan Pfalzin kreivien hallintolinna. Sen rakennutti Pfalzin vaaliruhtinas Ludwig III vuonna 1417. === Kirkkoja === * Ambergin Marktplatzin etelälaidalla sijaitsee goottilaistyylinen St. Martinin basilika, jonka rakentaminen aloitettiin vuonna 1421. * Frauenkirche oli aikoinaan vaaliruhtinaiden hovikirkko. Se on rakennettu tuhoutuneen keskiaikaisen synagogan paikalle 1400-luvulla myöhäisgoottilaiseen tyyliin. == Ystävyyskaupungit == * Bad Bergzabern, Saksa * Bystrzyca Klodzka, Puola * Desenzano, Italia * Freiberg, Saksa * Geretsried, Saksa * Kranj, Slovenia * Périgueux, Ranska * Schnaittenbach, Saksa * Siilinjärvi, Suomi * Tríkala, Kreikka * Ústí nad Orlicí, Tšekki Lähde: == Lähteet == == Aiheesta muualla == * Ambergin kaupungin verkkosivut * Ambergin kaupungin turismisivut Luokka:Baijerin kunnat Luokka:Oberpfalz Luokka:Saksan kaupungit
Sergei Beljavski

Sergei Ivanovitš Beljavski (; 7. joulukuuta (J: 25. marraskuuta) 1883 Pietari – 13. lokakuuta 1953 Leningrad) oli venäläinen tähtitieteilijä. Hän työskenteli muun muassa Simeizin observatoriossa Krimillä ja toimi vuosina 1937–1944 Pulkovon observatorion johtajana. == Asteroidilöydöt == Beljavski löysi uransa aikana 36 asteroidia, jotka ovat numerojärjestyksessä: * 749 Malzovia (1913) * 812 Adele (1915) * 849 Ara (1912) * 850 Altona (1916) * 851 Zeissia (1916) * 852 Wladilena (1916) * 853 Nansenia (1916) * 854 Frostia (1916) * 855 Newcombia (1916) * 856 Backlunda (1916) * 857 Glasenappia (1916) * 885 Ulrike (1917) * 969 Leocadia (1921) * 978 Aidamina (1922) * 981 Martina (1917) * 995 Sternberga (1923) * 1001 Gaussia (1923) * 1004 Belopolskia (1923) * 1005 Arago (1923) * 1006 Lagrangea (1923) * 1031 Arctica (1924) * 1062 Ljuba (1925) * 1065 Amundsenia (1926) * 1074 Beljavskia (1925) * 1084 Tamariwa (1926) * 1086 Nata (1927) * 1094 Siberia (1926) * 1118 Hanskia (1927) * 1153 Wallenbergia (1924) * 1224 Fantasia (1927) * 1621 Družba (1926) * 1874 Kacivelia (1924) * 1984 Fedinski (1926) * 2156 Kate (1917) * 3134 Kostinski (1921) * 4509 Gorbatski (1917) Luokka:Venäläiset tähtitieteilijät Luokka:Vuonna 1883 syntyneet Luokka:Vuonna 1953 kuolleet
Oneirokset

Oneirokset () olivat kreikkalaisessa mytologiassa unien jumalia, joiden lukumääräksi mainitaan tuhat.Ovidius, Muodonmuutoksia xi.633–649 (engl. käännös) Hesiodoksen mukaan oneirokset olivat Nyksin poikia.Hesiodos, Jumalten synty 211–225 (engl. käännös) Hyginus kertoo Nyksin saaneen heidät Ereboksen kanssa.Hyginus, Fabulae esipuhe (engl. käännös) Ovidius puolestaan kuvaa oneirokset Hypnoksen pojiksi. Homeroksen mukaan unet tulevat Okeanos–meren länsirannikolta sijaisevista pimeistä luolista, josta ne lentävät uniin.Homeros, Odysseia 24.1–15 (engl. käännös) Toisaalla hän kertoo, että unet tulevat kahden eri portin läpi: norsunluusta tehdyn portin läpi kulkevat hämäävät ihmisiä unissa harhoina, mutta kiillotetusta sarvesta tehdyn portin läpi kulkevat kertovat totuuden.Homeros, Odysseia 19.559–582 (engl. käännös) Oneiroksista nimetään kolme: Morfeus, joka esiintyy ihmishahmossa, Fobetor, joka esiintyy eläiminä, ja Fantasos, joka esiintyy elottomina esineinä. Nämä kolme esiintyivät kuninkaiden ja kenraalien unissa, kun taas muut näyttäytyivät tavallisille ihmisille. == Lähteet == Luokka:Antiikin Kreikan jumalat
Kroatia olympialaisissa

Kroatia osallistui olympialaisiin ensimmäisen kerran itsenäisenä maana Albertvillen 1992 talviolympialaisissa. Sitä ennen kroatialaisurheilijat edustivat Jugoslaviaa. Ensimmäiset mitalinsa Kroatia voitti Barcelonan 1992 kesäolympialaisissa ja ensimmäisen kultamitalinsa neljä vuotta myöhemmin Atlantan kesäkisoissa. Kroatian menestyksekkäin laji mitalimäärällä mitattuna olympialaisissa on Alppihiihto, josta Janica Kostelić on yksinään kerännyt neljä kultaa ja kaksi hopeaa. Hänen veljellään Ivica Kostelićilla on neljä hopeamitalia. Kesälajeissa Kroatia on kerännyt eniten mitaleja yleisurheilusta. == Mitalit lajeittain == === Kesäolympialaiset === === Talviolympialaiset === == Mitalit olympialaisittain == === Kesäolympialaiset === === Talviolympialaiset === == Olympiamitalistit == === Kesäolympialaiset === === Talviolympialaiset === == Lähteet == *
Joukkopsykologia

Joukkopsykologia tai massapsykologia on psykologian haara, joka tutkii järjestymättömiä joukkoja ja yksilöä joukon jäsenenä. Joukkopsykologia on sosiaalipsykologian haara.30.13 Sosiaalipsykologia , Yleisten kirjastojen luokitusjärjestelmä, Kirjastot.fi Tavalliset ihmiset voivat saavuttaa enemmän vaikutusvaltaa toimimalla yhdessä. Suuret ihmisjoukot voivat vaikuttaa joskus nopeasti ja voimakkaastikin sosiaaliseen tapaan, joka vallitsee yhteiskunnassa ja se herättää aina polemiikkia. Gustave Le Bonin mukaan (Joukkosielu) yksilöiden toimia ohjaa tietoinen ja rationaalinen, joukkojen toimintaa sitä vastoin piilotajuinen ja irrationaalinen aines. Gabriel Tarden mukaan vellova massa on ihmiskunnan sosiaalinen alkutila. Massalla ei kuitenkaan ole mitään luovuutta tai aloitteellisuutta, kehityksen ovat aikaansaaneet massasta esiin nousseet poikkeusyksilöt, johtajat.http://209.85.135.104/search?q=cache:A8TaWiKyCpYJ:www.uta.fi/laitokset/sosio/sosperusk2002/sosiaalipsykologian_peruskurssi_2002.ppt+joukkopsykologia&hl;=fi&ct;=clnk&cd;=12≷=fi Sigmund Freud (Joukkopsykologia ja egoanalyysi) ja Elias Canetti (Joukko ja valta) ovat tutkineet myös johtajattomia joukkoja ja niiden psykologista dynamiikkaa.Väkivallan ruumiinavaus Niin & näin 2/1998. == Katso myös == * Sivustakatsojaefekti == Lähteet == == Kirjallisuutta == * * * * * Luokka:Sosiaalipsykologia
Helpless When She Smiles

"Helpless When She Smiles" on toinen single yhdysvaltalaisen poikabändi Backstreet Boysin kuudennelta studioalbumilta Unbreakable, joka julkaistiin 30. lokakuuta 2007. Single, jonka tuotti John Shanks, julkaistiin 15. tammikuuta 2008. Kappale vuoti Internetiin toukokuussa 2007 yhdessä "Happily Never After" -kappaleen kanssa, joka ei ikinä päätynyt levylle Unbreakable. Yhtye esitti kappaleen livenä ensimmäisen kerran 19. marraskuuta The Ellen DeGeneres Show -tv-ohjelmassa. == Musiikkivideo == "Helpless When She Smiles" -kappaleen musiikkivideo kuvattiin 15. marraskuuta Joshua Treen kansallispuistossa Kaliforniassa ja sen ohjasi Bernard Gourley. Video kuvattiin värillisenä, mutta se muutettiin mustavalkoiseksi. Se sisältää helikopteriotoksia, kuten myös toinen Backstreet Boysin single, "More Than That". Video nousi Much More Music Top 10 -listan sijalle yksi. == Kappalelista == CD Osa 1 #"Helpless When She Smiles" (Albumi versio) - 4:04 #"Helpless When She Smiles" (Radio Mix) - 4:04 CD Osa 2 #"Helpless When She Smiles" (Albumi versio) - 4:04 #"Helpless When She Smiles" (Radio Mix) - 4:04 #"There's Us" - 4:10 #"Nowhere To Go" - 2:48 #"Satellite" - 3:28 CD Promo Remix-versiot #"Helpless When She Smiles" (Jason Nevinsin pidennetty Remix) - 7:38 #"Helpless When She Smiles" (Rock Remix) - 4:07 #"Helpless When She Smiles" (Jason Nevins Dub Remix) - 7:09 #"Helpless When She Smiles" (Radio versio) - 4:06 #"Helpless When She Smiles" (Jason Nevins Radio Mix) - 4:24 #"Helpless When She Smiles" (Jason Nevins Underground Club Remix) - 7:23 == Listat == USA:ssa "Helpless When She Smiles" onnistui nousemaan vain Hot Adult Contemporary -listalle, jolla se debytoi sijalla 52. Single ei noussut lainkaan Billboard Hot 100 -listalle. Kappaletta ei, outoa kyllä, ikinä julkaistu CD-formaattina Britanniassa, joten se täytyi kyseisessä maassa ladata internetistä. Singleä ei mainostettu lainkaan, joten vain muutamat ihmiset tiesivät etukäteen sen julkaisemisesta. Lista (2008) Lista- sija Saksan singlelista 34 Intian singlelista 48 Italian FIMI- singlelistaItalian Singles Chart, retrieved by Radio 2 - RAI on 23rd February 2008 34 Luxemburgin singlelista 17 Uuden-Seelannin RIANZ- singlelista 34 Hollannin Top 40 83 Romanian singlelista "Romanian Top 100" Please see "Issue 22" of the year 2008 70 Venäjän singlelista 22 U.S.A.:n Billboard Hot Adult Contemporary Tracks 52 == Lähteet == Luokka:Vuoden 2007 kappaleet Luokka:Backstreet Boysin kappaleet
Luboš Kohoutek

Luboš Kohoutek (29. tammikuuta 1935 – 30. joulukuuta 2023) oli tšekkiläinen tähtitieteilijä. Kohoutek syntyi Zábřehissa. Hän opiskeli vuoteen 1958 fysiikkaa ja tähtitiedettä Brnossa ja Prahassa. Hän muutti vuonna 1970 Länsi- Saksaan ja saavutti suurimman julkisuutensa löytöjensä myötä 1970-luvulla. Kohoutek löysi kuuluisan Kohoutekin komeetan (C/1973 E1) 7. maaliskuuta 1973. Hän löysi myös 75P/Kohoutekin ja 76P/West-Kohoutek-Ikemuran sekä kymmeniä asteroideja, joiden joukossa ovat 1865 Cerberus (1971) ja 1999 Hirayama (1973). == Lähteet == Luokka:Tšekkiläiset tähtitieteilijät Luokka:Vuonna 1935 syntyneet Luokka:Vuonna 2023 kuolleet
Ukraina olympialaisissa

Ukraina osallistui olympialaisiin ensimmäisen kerran itsenäisenä maana Lillehammerin 1994 talviolympialaisissa, kesäkisoissa se esiintyi ensimmäistä kertaa Atlantassa 1996. Tätä ennen sen ukrainalaisurheilijat olivat edustaneet Neuvostoliittoa ja vuonna 1992 yhdistynyttä joukkuetta. Maan menestynein olympiaurheilija on neljä kultamitalia voittanut uimari Jana Klotškova. == Mitalit lajeittain == === Kesäolympialaiset === === Talviolympialaiset === == Mitalit olympialaisittain == === Kesäolympialaiset === === Talviolympialaiset === == Olympiamitalistit == === Kesäolympialaiset === === Talviolympialaiset === == Lähteet == *
Makedonian lippu (Kreikka)

Makedonian lippu () eli Kreikan Makedonian lippu on Verginan aurinko kuudellatoista säteellä sinisellä alalla. Kreikan Makedonian kolme hallintoaluetta Länsi-Makedonia, Keski-Makedonia ja Itä-Makedonia ja Traakia käyttävät Verginan aurinkoa lipussaan. == Katso myös == * Kreikan lippu * Kuuluisa Makedonia Luokka:Liput Luokka:Makedonia (Kreikka)
Slovakia olympialaisissa

Slovakia osallistui olympialaisiin ensimmäisen kerran itsenäisenä maana talviolympialaisiin Lillehammerin 1994 talvikisoissa ja kesäolympialaisiin Atlantassa 1996. Ennen Tšekkoslovakian hajoamista slovakialaiset edustivat Tšekkoslovakiaa. Slovakia on saanut olympiamitaleja kuudessa eri kesäurheilumuodossa ja kahdessa eri talviurheilumuodossa. Maan menestynekkäin urheilulaji on melonta, jossa se on menestynyt sekä ratamelonnassa että koskipujottelussa. Suurin osa Slovakian olympiamitaleista on tullut melonnasta. Maan menestyksekkäimmät olympiaurheilijat ovat veljekset Pavol ja Peter Hochschorner, jotka ovat voittaneet miesten kanadalaiskaksikkojen olympiakultaa kolmesti. Talviolympialaisissa maan menestykseikkäin laji on ampumahiihto kolminkertaisen olympiavoittajan Anastasija Kuzminan ansiosta. == Mitalit lajeittain == === Kesäolympialaiset === === Talviolympialaiset === == Mitalit olympialaisittain == === Kesäolympialaiset === === Talviolympialaiset === == Olympiamitalistit == === Kesäolympialaiset === === Talviolympialaiset === == Lähteet == *
Ciarán Hinds

Ciarán Hinds [ˈkɪərɔːn ˈhaɪndz] (s. 9. helmikuuta 1953 Belfast, Pohjois- Irlanti) on pohjoisirlantilainen näyttelijä. Hän syntyi Belfastissa katolilaiseen perheeseen. Hän opiskeli St. Malachy’s Collegessa ja sitten lakia Belfastin yliopistossa, mutta siirtyi Royal Academy of Dramatic Artiin. Hinds aloitti uransa teatterissa, mutta on nykyisin tullut tunnetuksi myös elokuvista ja televisiosta. Hän on muun muassa esittänyt Julius Caesaria televisiosarjassa Rooma ja Mance Rayderia sarjassa Game of Thrones. Elokuvia, joissa Hinds on esiintynyt, ovat muun muassa Veronica Guerin (2003), Lara Croft Tomb Raider: Elämän lähde (2003), München (2005), Matkalla Beetlehemiin (2006), Miami Vice (2006) ja Justice League (2017). == Aiheesta muualla == * Luokka:Pohjoisirlantilaiset näyttelijät Luokka:Royal Shakespeare Companyn jäsenet Luokka:Vuonna 1953 syntyneet Luokka:Elävät henkilöt
Jeprem

Jeprem (tai Efraim, k. 1835) toimi Armenian katolikoksena vuosina 1809–1830. Hänet tunnettiin ennen katolikokseksi valintaansa, aikaansaavana, rohkeana ja tarmokkaana miehenä, mutta virkakaudellaan hän oli heikko ja saamaton. Hänen aikanaan kuitenkin nykyisen Armenian alue liitettiin Venäjään vuonna 1828, mitä armenialaiset pitivät hyvänä asiana tulevia itsenäisyyspyrkimyksiä ajatellen, alue kun kuului aiemmin Persiaan. Jepremiä seurasi katolikoksena Hovhannes Karbi. ==Lähteet== *Munkki Serafim, Araratista itään, Kirjapaja 2007 Luokka:Armenian katolikokset Luokka:Vuonna 1835 kuolleet Luokka:Syntymävuosi puuttuu
Pohjois-Makedonian lippu

Pohjois-Makedonian lippu () on Pohjois-Makedonian tunnus. Lipussa on punaisella pohjalla keltainen nouseva aurinko, jonka kahdeksan sädettä ulottuvat lipun reunoille asti.Suuri lippukirja, s.161 Aurinko edustaa "uutta vapauden aurinkoa", joka esiintyy maan kansallislaulussa Denes nad Makedonijassa: : Денес над Македонија се раѓа, Tänään Makedonian yllä syntyy, ново сонце на слободата ! uusi vapauden aurinko! Македонците се борат, Makedonialaiset taistelevat за своите правдини ! oikeuksiensa puolesta! == Aiemmat liput == Ennen vuotta 1995 lipussa oli Verginan aurinko, mikä johti Kreikan esittämiin protesteihin symbolin alkuperän vuoksi. Aurinko jouduttiin vaihtamaan. Vuoteen 1992 asti, kun Makedonian sosialistinen tasavalta oli osa Jugoslavian sosialistista liittotasavaltaa, maalla oli käytössä punainen lippu, jonka yläkulmassa oli kultareunainen tähti. == Lähteet == * === Viitteet === == Aiheesta muualla == * My Macedonia: Macedonian flag * Flags of the World: Macedonia Luokka:Pohjois-Makedonia Luokka:Valtioiden liput
Matkalla tuntemattomaan

Matkalla tuntemattomaan on Pelle Miljoona Oy -yhtyeen studioalbumi vuodelta 1981. Se on yhtyeen toinen, ja Pelle Miljoonan seitsemäs albumi. == Taustaa == Lontoon skidit : 144 Johanna-singleä vuosilta 1979-1984 -singlekokoelman tekstiliittessä Pelle Miljoona kertoo levyn ja etenkin levyn nimikappaleen taustoista. Yhtye sai mahdollisuuden päästä Länsi-Berliiniin tekemään levyä. Berliinissä oli käynnissä kovat mielenosoitukset samalla viikolla, kun Pellen bändi oli levytysstudiossa. Ronald Reagan oli tuohon aikaan Yhdysvaltain presidentti, ja hän oli tuonut euro-ohjukset Eurooppaan samaan aikaan, kun Neuvostoliiton ja Yhdysvaltojen välillä oli käynnissä kylmä sota. (Reagan sijoitti Euroopan Nato-maihin risteilyohjuksia ja keskimatkan ydinohjuksia vastauksena Neuvostoliiton vastaaville toimenpiteille, minkä johdosta Neuvostoliitto vetäytyi aseriisuntaneuvotteluista.)Kane, Joseph Nathan: Facts about the Presidents. The H.W. Wilson Company, 2009. ISBN 978-0-8242-1087-8. "Siitä biisistä tulee mieleen Berliini, missä me tehtiin se samanniminen albumi. Se oli aika rankkaa settiä. Länsi-Berliinissä talonvaltaajat osoittivat mieltä, kun Kreuzbergissä oli vallattu taloja ja kaupunki yritti häätää valtaajia pois. Kun mentiin studioon, meillä oli kaikki biisit valmiina, koska tiedettiin että on vain viikko aikaa äänittää ne. Tehtiin Finnvoxilla etukäteen demo noista kappaleista, joten sovituksia myöten kaikki oli valmista, senkun vain soitettiin. Tuo Matkalla tuntemattomaan oli askel taas johonkin suuntaan, ja nimenomaan tuntemattomaan. == Kappaleet == Kaikki kappaleet säveltänyt Ari Taskinen ja sanoittanut Pelle Miljoona, ellei toisin mainita. # # # # # # # # # # # == Kokoonpano == * Pelle Miljoona – laulu ja rummut * Ari Taskinen – kosketinsoittimet, kitara * Tumppi Varonen – laulu, rummut, percussion * Stefan Piesnack – kitara * Vexi Kumpula – basso === Tuotanto === * Atte Blom – tuottaja * Risto Hemmi – tuottaja * Tom Müller – äänittäjä * Ralf Krause – äänitysavustaja * Riipinen – kansi * Johanna / P. Karhu Oy / Pelle Miljoona Oy – yhtiöt == Huomautukset == == Lähteet == * Discogs - Matkalla Tuntemattomaan kuvina === Viitteet === Luokka:Pelle Miljoonan albumit Luokka:Vuoden 1981 albumit Luokka:Risto Hemmin tuottamat albumit Luokka:Atte Blomin tuottamat albumit
Radio Kebab

Radio Kebab on Pelle Miljoona Oy -yhtyeen studioalbumi vuodelta 1982. Se on yhtyeen kolmas ja viimeiseksi jäänyt, ja Pelle Miljoonan kahdeksas albumi. Radio Kebab äänitettiin syksyllä 1982 Finnvoxissa. == Kappaleet == Kaikki kappaleet säveltänyt Ari Taskinen, sanoittanut Pelle Miljoona sekä sovittanut Ari Taskinen ja Pelle Miljoona. A-puoli # # # # # B-puoli # * # # # # CD:n bonuskappaleet # * # == Tekijät == === Muusikot === * Pelle Miljoona – laulu * Vando Suvanto – rummut * Jesu Hämäläinen – basso * Stefan Piesnack – kitara * Ari Taskinen – piano, kitara, puhallinpörpötin, moog, Roland-Vocoder, Technics SX-K 200 * T.T. Oksala – Roland-kitarasyntetisaattori, akustinen kitara * Rubberduck Jones – kitara (A5) ==== CD-bonusraitojen kokoonpano ==== * Pelle Miljoona – laulu * Ari Taskinen – kosketinsoittimet, basso * Rubberduck Jones – kitara * Tumppi Varonen – rummut === Tuotanto === * Pelle Miljoona Oy – tuottaja * Risto Hemmi – tuottaja * T.T. Oksala – tuottaja * Kannen bändikuvat ja suunnittelu: Kari Kalén – kannen yhtyekuvat ja suunnittelu * Riipinen – seinäkuvat * Mika Jussila – CD-masterointi (syyskuu 1999, Finnvox) ==Lähteet== * Discogs - Radio Kebab kuvina Luokka:Pelle Miljoonan albumit Luokka:Vuoden 1982 albumit Luokka:T. T. Oksalan tuottamat albumit Luokka:Risto Hemmin tuottamat albumit
Nikolai Kardašov

Nikolai Semjonovitš Kardašov (; 25\. huhtikuuta 1932 Moskova – 3. elokuuta 2019Умер выдающийся советский астрофизик Николай Кардашев ) oli venäläinen astrofyysikko. Hän opiskeli Moskovassa muiden muassa Iosif Šklovskin johdolla. Kardašovista tuli Venäjän tiedeakatemian täysjäsen 21. maaliskuuta 1994. Hän kehitti Kardašovin asteikon (1964). ==Lähteet== Luokka:Venäläiset tähtitieteilijät Luokka:Astrofyysikot Luokka:Vuonna 1932 syntyneet Luokka:Vuonna 2019 kuolleet
Hovhannes Karbi

Hovhannes Karbi (tai Hovhannes/Johannes VIII) toimi Armenian katolikoksena vuosina 1831–1842. Hänen kaudellaan Venäjän tsaari Nikolai I vieraili Armeniassa lokakuussa vuonna 1837 ensimmäisenä tsaarina. Tällöin Nikolai I pyysi katolikosta kertomaan, mitä Armenian kansa tarvitsisi, ja hänellä oli mukanaan kirjurit pitkän luettelon tekoa varten. Hovhannes kuitenkin pilasi mahdollisuuden pyytämällä ainoastaan maalle vahvaa puolustusta ja kahdelle veljenpojalleen aatelisarvoa, eikä lisännyt pyyntöihin mitään edes tsaarin erikseen kysyessä. Hovhanneksen kuoltua huomattiin myös, että hän ei, toisin kuin oli tapana, testamentannut omaisuuttaan johtamalleen kirkolle, vaan sukulaisilleen ja parille tuttavalleen. Tämä oli sopimatonta siinäkin mielessä, että omaisuus oli isolta osin kertynyt katolikoksen saamina lahjoina, jotka periaatteessa oli mielletty lahjaksi kirkolle. Sukulaiset kohtasivat kuitenkin monia vastoinkäymisiä, minkä vuoksi rahoista ei ollut heille juurikaan iloa. Hovhannesta seurasi katolikoksena Nerses V. == Lähteet == *Munkki Serafim, Araratista itään, Kirjapaja 2007 Luokka:Armenian katolikokset Luokka:Syntymävuosi puuttuu Luokka:Vuonna 1842 kuolleet
Iosif Šklovski

Iosif Samuilovitš Šklovski (; 1. heinäkuuta (J: 18. kesäkuuta) 1916 Hluhiv – 3. maaliskuuta 1985 Moskova) oli venäläinen tähtitieteilijä. Hän opiskeli Moskovan valtionyliopistossa ja työskenteli myöhemmin sen astronomisessa Sternberg-instituutissa. Hänelle myönnettiin Leninin palkinto (1960) ja Bruce- mitali (1972). Luokka:Venäläiset tähtitieteilijät Luokka:Vuonna 1916 syntyneet Luokka:Vuonna 1985 kuolleet
Rule the World

Rule the World on englantilaisen poikabändi Take Thatin viides single Beautiful World -albumilta, tosin se löytyy vain albumin Tour Souvenir Edition -erikoispainoksesta. Rule the World tehtiin Tähtisumua-elokuvaa varten ohjaaja Matthew Vaughnin pyynnöstä. Kappale ei ole mukana elokuvan soundtrackillä, mutta se soi elokuvassa lopputekstien aikana. Kappaleeseen tehtiin myös musiikkivideo, joka kuvattiin Lontoon Abbey Road Studios -studiolla. Video sai ensiesityksensä ITV-televisiokanavalla 22. syyskuuta 2007. == Kappaleet == # Rule the World (Radio Edit) # Stay Together == Aiheesta muualla == * Kappaleen musiikkivideo YouTubessa Luokka:Vuoden 2007 kappaleet Luokka:Take Thatin kappaleet
Get Yer Boots On – The Best of Slade

Get Yer Boots On – The Best of Slade on brittiläisen rockyhtye Sladen kokoelma-albumi, joka julkaistiin vuonna 2004. ==Kappaleet== #Get Down and Get With It - 3:49 #Coz I Luv You - 3:25 #Look Wot You Dun - 2:57 #Take Me Bak ’Ome - 3:15 #Mama Weer All Crazee Now - 3:45 #Gudbuy T’Jane - 3:32 #Cum On Feel the Noize - 4:25 #Skweeze Me, Pleeze Me - 4:29 #My Friend Stan - 2:41 #Merry Xmas Everybody - 3:27 #Everyday - 3:10 #Bangin' Man - 4:11 #Far Far Away - 3:37 #How Does It Feel? - 5:53 #Run Runaway - 3:45 #My Oh My - 4:10 ==Kokoonpano== *Noddy Holder *Jim Lea *Dave Hill *Don Powell Luokka:Vuoden 2004 kokoelma-albumit Luokka:Sladen kokoelma-albumit
Juri Andronov

Juri Vladimirovitš Andronov (, s. 6. marraskuuta 1971) on venäläinen kävelijä, jonka päämatka on 50 kilometriä. Andronov sijoittui Ateenan olympialaisissa 2004 yhdeksänneksi 50 kilometrillä. Samana vuonna hän sijoittui maailmancupin kolmoseksi. Andronovin kävelyuran paras saavutus on 50 kilometrin EM-pronssi vuodelta 2006. Samana vuonna hän sijoittui jälleen maailmancupin kolmoseksi. Barcelonan EM-kisoissa 2010 Andronov oli kymmenes 50 kilometrin kävelyssä. Maailmancupissa hän oli kahdestoista. Andronov jäi toukokuussa 2014 kiinni dopingin käytöstä ja sai kahden vuoden kilpailukiellon. ==Saavutukset== Vuosi Kilpailu Paikka Sijoitus Laji 2004 Kesäolympialaiset Ateena, Kreikka yhdeksäs 50 km 2004 Maailmancup Nürnberg, Saksa kolmas 50 km 2006 EM-kilpailut Göteborg, Ruotsi pronssia 50 km 2006 Maailmancup La Coruña, Espanja kolmas 50 km 2010 EM-kilpailut Barcelona, Espanja kymmenes 50 km 2010 Maailmancup Chihuahua, Meksiko kahdestoista 50 km ===Henkilökohtaiset ennätykset=== * 5 000 m (halli): 19.09,7 (2002) * 20 000 m: 1.22.42,0 (2002) * 20 km: 1.23.12 (2014) * 30 km: 2.07.23 (2004) * 35 km: 2.28.01 (2003) * 50 km: 3.40.46 (2012) ==Lähteet== * ===Viitteet=== Luokka:Venäläiset kävelijät Luokka:Dopingrikkomuksesta tuomitut yleisurheilijat Luokka:Vuonna 1971 syntyneet Luokka:Elävät henkilöt Luokka:Dopingrikkomuksesta tuomitut venäläiset
Yhdyskoneisto

thumb|190px|Yhdyskoneisto museolaiva S/S Mikon ruumassa Savonlinnassa Yhdyskoneisto eli compound on höyrykonetyyppi, jossa on kaksi tai useampi erikokoista työsylinteriä. Tarkoitus on ottaa mahdollisimman tarkkaan kaikki energia höyrypaineesta. Arthur Woolf keksi sen jo vuonna 1781, mutta sitä käytettiin ensimmäistä kertaa vuonna 1804. Tyypillisesti siinä on yksi korkeapainemäntä, josta johdetaan höyry useampaan matalapainemäntään, jotta kaikki energia saadaan talteen. Vuoden 1880 jälkeen se oli lähes yksinomainen höyrykone malli höyrylaivoissa, mutta höyryjunissa verraten harvinainen. Luokka:Rautatietekniikka Luokka:Höyryveturit Luokka:Höyrylaivat
Megamasso

Megamasso on japanilainen j-rock yhtye. Yhtyeen perusti Ayabie-yhtyeen entinen kitaristi Ryouhei vuonna 2006. Yhtyeen tyylilaji on visual-kei. Yhtyeen alkuperäisiin jäseniin kuuluivat Ryohein lisäksi Inzargi (laulu), Gou (basso) ja Yuuta (rummut). Yuuta kuitenkin jätti yhtyeen vuoden 2007 kesäkuussa. == Nykyiset jäsenet == *Laulu: Inzargi *Kitara: Ryouhei *Basso: Gou == Diskografia == === Albumit ja mini-albumit === *Matataku Yoru, 17.10.2007, albumi (saatavana myös CD+DVD-versio) *Yuki Shitatari Hoshi, 21.3.2007, albumi (saatavana myös CD+DVD-versio) *Kai no Me Tou no Zokuryou, 24.1.2007, mini- albumi *Namida Neko, 6.12.2006 === Singlet ja maxi-singlet === *LIPS, 15.8.2007, maxi-single (saatavana myös CD+DVD-versio) *Hoshi furi machi nite, 6.6.2007, maxi-single === DVD:t === *lunch box M4, 18.7.2007, pv-kokoelma *Mega-star Tokyo, 21.2.2007, live == Aiheesta muualla == * Yhtyeen viralliset sivut Luokka:Japanilaiset yhtyeet
Peter Naur

Peter Naur (25. lokakuuta 1928 Frederiksberg – 3. tammikuuta 2016 Herlev) oli tanskalainen tietojenkäsittelytieteilijä ja tähtitieteilijä. Hän oli kehittämässä ALGOL 60 -kieltä ja John Backuksen kanssa Backus–Naur-muotoa. Hän ohjelmoi EDSAC-tietokonetta Cambridgen yliopistossa. Naur toimi Kööpenhaminan yliopiston professorina vuosina 1969–1998. Hänestä tuli vuonna 2005 ensimmäinen Turing-palkinnon saanut tanskalainen. ==Lähteet== == Aiheesta muualla == * In Memoriam: Peter Naur 1928-2016 Luokka:Tanskalaiset tieteilijät Luokka:Tietojenkäsittelytieteilijät Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1928 syntyneet Luokka:Vuonna 2016 kuolleet Luokka:Turing-palkinnon saajat
Kaksoiskoneisto

Kaksoiskoneisto on höyryveturien tavallisin koneistotyyppi. Siinä höyry jakaantuu kahteen eri syöttöputkeen, jotka menevät omiin sylintereihinsä. Luistit on tahdistettu niin, että poisto- ja imutahdit tapahtuvat vuorotellen. Koneisto on liikkeelle lähdössä ja nousuissa tehokkaampi kuin vanha yhdyskoneisto, ja kiihtyvyys on parempi. Siksi kaksoiskoneisto syrjäyttikin sen varsin nopeasti. ==Lähteet== * Mikko Ivalo: Höyryveturit ja niiden hoito Luokka:Rautatietekniikka Luokka:Höyryveturit
Fernando J. Corbató

Fernando José ”Corby” Corbató (1. heinäkuuta 1926 Oakland, Kalifornia – 12. heinäkuuta 2019 Newburyport, Massachusetts) oli yhdysvaltalainen tietojenkäsittelytieteilijä. Hän valmistui California Institute of Technologystä vuonna 1950 sekä Massachusetts Institute of Technologystä (MIT) 1956. Hänestä tuli jälkimmäisen professori vuonna 1965, ja hän työskenteli siellä eläkkeelle vetäytymiseensä saakka. Hän johti 1960-luvun alussa MIT:llä Compatible Time-Sharing System (CTSS) ja Multics-käyttöjärjestelmien kehitystyötä. Corbató otti CTSS-järjestelmässä ensimmäisenä käyttöön käyttäjien salasanat. Corbatólle myönnettiin vuonna 1990 arvostettu Turing- palkinto. Corbató kuoli 93-vuotiaana heinäkuussa 2019 Newburyportissa Massachusettsissa diabeteksen aiheuttamiin komplikaatioihin. == Lähteet == == Aiheesta muualla == * Fernando J. Corbatón tietokoneiden osituskäyttöön liittyvä haastattelu 9. toukokuuta 1963 : Timesharing: A Solution to Computer Bottlenecks, Computer History Museum (Youtube) Luokka:Yhdysvaltalaiset tietojenkäsittelytieteilijät Luokka:Massachusetts Institute of Technologyn professorit Luokka:Yhdysvaltalaiset professorit Luokka:Vuonna 1926 syntyneet Luokka:Vuonna 2019 kuolleet Luokka:Turing-palkinnon saajat
Theodore Pleske

Theodore (Fedor Dmitrijevitsh) Pleske (23. kesäkuuta 1858 Pietari – 1. elokuuta 1932 Pietari)Sukupuu oli venäläinen lintutieteilijä. Pleske oli akateemikko ja toimi Venäjän tiedeakatemian eläintieteellisen instituutin lintutieteellisen osaston johtajana vuosina 1886–1896. Hän tutki Kuolan niemimaata ja julkaisi kirjoituksen A critical review of mammals and birds of the Kola Peninsula (1887). Pleske tarkisti ja korjasi N. M. Prževalskin johtamilta tutkimusmatkoilta kerätyt lintunäytteet. Hän julkaisi kolme kirjoitusta Prževalskin retkistä: Scientific results of the N. M. Przewalski expeditions to Central Asia (1889, 1890, 1894), joihin sisältyivät tieteelle uusien lajien kuvaukset. Hän julkaisi kertuille omistetun teoksen Avifauna of Russian Empire (1889–1891).Venäjän Tiedeakatemia Hän nimesi muun muassa aavikkovarpusen alalajin Passer simplex zarudnyi (1896) maanmiehensä Nikolai Zarudnyin kunniaksi.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 1928 julkaistiin Bostonissa maineikas Birds of the Eurasian Tundra. Ensimmäisessä osassa käsitellään paroni Edward von Tollin johtamaa venäläisten naparetkeä 1900–1903. Toisessa osassa tarkastellaan systemaattisesti tuolla retkellä tavattuja 73 tundran lintulajia. Kolmannessa osassa Pleske esittelee kehittelemänsä teorian tundran jakamisesta 21 osa- alueeseen ja niiden linnustoon sekä kuvauksen osa-alueen sijainnista ja luonnonoloista. Neljäs osa käsittää tekijän johtopäätökset ja tiivistelmän. Teoksessa on 40 mustavalkoista valokuvaa 17 aukeamalla maisemista sekä linnuista ja niiden pesistä, ja kuusi värivalokuva-aukeamaa, jotka esittävät tunturipöllön poikaspesää, pulmussirrin untuvikkoa, kuovisirrin ja pulmussirrin munia, isosirrin untuvikkoa sekä kiirunaa kirjavassa syyspuvussa.The Auk XLV 1928 == Lähteet == Luokka:Venäläiset ornitologit Luokka:Vuonna 1858 syntyneet Luokka:Vuonna 1932 kuolleet
Jörg Friedrich

Jörg Friedrich (s. 17. elokuuta 1944 Kitzbühel, Tiroli, Itävalta) on saksalainen toimittaja ja historioitsija, joka on teoksissaan käsitellyt muun muassa kansallissosialismia ja saksalaisten toisessa maailmansodassa tekemiä sotarikoksia (Freispruch für die Nazi-Justiz, 1983; Die Kalte Amnestie, 1984). Näistä tutkimuksista hänelle myönnettiin kunniatohtorin arvo Amsterdamin yliopistosta. Hänen tunnetuimpiin kirjoihinsa kuuluu Saksan kaupunkien terroripommituksia käsittelevä Suuri palo (2002). == Teoksia == * Friedrich, Jörg: Das Gesetz des Krieges: Das deutsche Heer in Russland 1941 bis 1945. Der Prozess gegen das Oberkommando der Wehrmacht. Piper, München 1993. ISBN 3-492-22116-5 * Friedrich, Jörg: Suuri Palo. Liittoutuneiden pommitukset Saksassa 1940–1945. Suomentanut Markus Lång. Ajatus Kirjat, Helsinki 2005. [Alkuteos: Der Brand: Deutschland im Bombenkrieg 1940–1945, 2002.] ISBN 951-20-6799-4 * Friedrich, Jörg: Brandstätten: Der Anblick des Bombenkriegs. Propyläen Verlag, München 2003. ISBN 3-549-07200-7 * Friedrich, Jörg: Yalu: An den Ufern des dritten Weltkrieges. Propyläen Verlag, München 2007. ISBN 978-3-549-07338-4 * Friedrich, Jörg: 14/18: Der Weg nach Versailles. Propyläen Verlag, Berlin 2014. ISBN 978-3-549-07317-9 Luokka:Saksalaiset historioitsijat Luokka:Vuonna 1944 syntyneet Luokka:Elävät henkilöt
Pojan huone

Pojan huone (La Stanza del figlio) on vuonna 2001 valmistunut italialainen draamaelokuva, jonka on ohjannut ja käsikirjoittanut Nanni Moretti, joka myös esittää elokuvan pääosan. Elokuva kertoo perheestä, jonka läheinen on juuri kuollut. Elokuva voitti Kultaisen palmun Cannesin elokuvajuhlilla vuonna 2001. == Lähteet == Luokka:Italialaiset draamaelokuvat Luokka:Vuoden 2001 italialaiset elokuvat Luokka:Kultainen palmu -palkitut elokuvat
Pietro Belluschi

Pietro Belluschi (18. elokuuta 1899 – 14. helmikuuta 1994) oli italialaissyntyinen, vuonna 1923 Yhdysvaltoihin muuttanut moderni arkkitehti. Hän työskenteli Massachusetts Institute of Technologylla vuoteen 1965. Belluschi palkittiin American Institute of Architectsin kultamitalilla vuonna 1972 ja National Medal of Artsilla vuonna 1991. Belluschin suunnittelemien rakennusten joukossa ovat Louise M. Davies Symphony Hall San Franciscossa ja Portland Art Museum Portlandissa. Arkkitehti eli 94-vuotiaaksi. Luokka:Italialaiset arkkitehdit Luokka:Yhdysvaltalaiset arkkitehdit Luokka:Vuonna 1899 syntyneet Luokka:Vuonna 1994 kuolleet
Poika ja varis

Poika ja varis on suomalaisen taidemaalarin Akseli Gallen-Kallelan maalaus vuodelta 1884. Teos on 86 × 72 cm -kokoinen öljymaalaus kankaalle ja se on yksi suomalaisen taiteen kultakauden mestariteoksista. Tyyliltään teos edustaa naturalismia. Poika ja varis on merkittävimpiä Gallen-Kallelan nuoruudentöistä, joille realistinen ilmaisu oli tyypillistä. Vuotta myöhemmässä Akka ja kissa -maalauksessa on vastaavia piirteitä. Molemmissa teoksissa kohteena ovat yhteiskunnan vähäosaiset. Teos syntyi taiteilijan viimeisenä Tyrvään kesänä vuonna 1884. Hän vietti aikaansa Sipin talon pihapiirissä, missä maalaus syntyi. On myös pidetty todennäköisenä, että taulun esittämä poika on Sipin talon isännän ja kirkkoväärtin poika Väinö Sipi.Vammala info. Gallen-Kallela vietti kesiä Tyrväällä myös lapsuudessaan. Poika ja varis oli Gallen-Kallelan mukana hänen matkustaessaan ensimmäisen kerran Pariisiin 19-vuotiaana syksyllä 1884. Se teki siellä vaikutuksen, mikä johti Gallen-Kallelan opiskelupaikan saamiseen. Teoksen omistaa Suomen valtio, ja se kuuluu Ateneumin taidemuseon Antellin kokoelmiin. == Lähteet == ==Aiheesta muualla== * Suomen Kansallisgalleria: Kokoelmat: Poika ja varis. Luokka:1880-luvun maalaukset Luokka:Akseli Gallen-Kallelan maalaukset Luokka:Realistiset maalaukset Luokka:Ateneumin kokoelmat
Lewis Cass

Lewis Cass (9. lokakuuta 1782 Exeter, New Hampshire – 17. kesäkuuta 1866 Detroit, Michigan) oli yhdysvaltalainen poliitikko, sotilas ja lakimies. Cass osallistui vuoden 1812 sotaan, jonka aikana hän yleni prikaatikenraaliksi. Sodan jälkeen hän toimi 1813–1831 Michiganin territorion sotilas- ja siviilikuvernöörinä. Cass erosi kuvernöörin tehtävistään vuonna 1831 ottaakseen vastaan nimityksen sotaministeriksi Andrew Jacksonin kabinettiin, jossa hän toimi vuoteen 1836. Cassilla oli keskeinen rooli intiaanien pakkomuuttopolitiikan toteuttamisessa. Sotaministerin paikalta erottueen hän toimi Yhdysvaltain suurlähettiläänä Ranskaan vuosina 1836–1842. Cass edusti Michigania Yhdysvaltain senaatissa vuosina 1845–1848 ja 1849–185. Senaatissa hän toimi senaatin puheenjohtaja pro tempore yhden päivän 4. joulukuuta 1854. Vuonna 1848 hän oli demokraattipuolueen presidenttiehdokas, mutta hävisi Zachary Taylorille. Vuosina 1857–1860 hän toimi presidentti James Buchananin ulkoministerinä. Ulkoministerikauden jälkeen Cass muutti Detroitiin, jossa hän myös kuoli vuonna 1866. Cass on haudattu Elmwoodin hautausmaalle. == Lähteet == Luokka:Yhdysvaltain senaatin jäsenet Luokka:Yhdysvaltain ulkoministerit Luokka:Vuonna 1782 syntyneet Luokka:Vuonna 1866 kuolleet
Zoey 101

Zoey 101 on Dan Schneiderin luoma yhdysvaltalainen televisiosarja. Ohjelma keskittyy päähahmon Zoey Brooksin elämän arkipäiväisiin tapahtumiin ystäviensä kanssa sisäoppilaitoksella. Sarjaa esitettiin Yhdysvalloissa vuosina 2005–2008 yhteensä 65 jakson verran.Zoey 101 TV.com Viitattu 15.9.2010 Sarjan kuvaukset tehtiin Malibun, Kalifornian Pepperdine-yliopistolla. ==Juoni== Vain pojille tarkoitettu sisäoppilaitos Pacific Coast Academy tekee historiaansa muutoksen, kun he hyväksyvät myös tyttöjä kouluunsa ensimmäistä kertaa. Zoeyn (Jamie Lynn Spears) nuorempi veli Dustin (Paul Butcher) on jo kyseisessä koulussa ja Zoey päättää olla yksi ensimmäisistä tytöistä, jotka tulevat Pacific Coast Academyyn. Kaikki tuntuu aluksi jännittävältä, mutta myös pelottavalta, kun hänen täytyy sopeutua uuteen kouluun ja opetella elämään 13-vuotiaana yksin asumista huonekavereiden kanssa koulussa, jossa poikia on enemmän kuin tyttöjä. ==Näyttelijät== ==Lähteet== Luokka:2000-vuosikymmenen yhdysvaltalaiset nuorten tilannekomediat Luokka:Nickelodeonin televisio- ohjelmat
Memmingen

Memmingen on kaupunki Baijerin osavaltiossa, eteläisessä Saksassa. Se kuuluu Schwabenin hallintopiiriin. Kaupunki sijaitsee Baijerin ja Baden-Württembergin välisellä rajalla Iller-joen varrella, noin 50 kilometriä etelään Ulmista ja noin 100 kilometriä lounaiseen Münchenistä. Vuoden 2015 lopussa Memmingenin asukasluku oli 42 841\. Se on pinta-alaltaan 70,17 neliökilometrin suuruinen. Memmingen on jaettu seitsemään eri kaupunginosaan (). Memmingen on niin kutsuttu piiritön kaupunki (), eli se ei kuulu mihinkään Saksan piirikunnista. == Historia == Memmingenin paikkeilla arvellaan Rooman valtakunnan aikana sijainneen pieni sotilasasema, nimeltään Cassiliacum tai Viaca. 500-luvulla alueelle perustettiin alemannien asutus ja 700-luvulla frankkein kuninkaanlinna. Memmingen oli yhteydessä Böömiin, Itävaltaan ja Müncheniin Lindauhun johtavan suolatien kautta. Toinen Memmingenin läpi kulkenut reitti oli niin kutsuttu italialainen tie () , joka johti Pohjois-Saksasta Sveitsin kautta Italiaan. Molemmat reitit auttoivat Memmingeniä saavuttamaan tärkeän kauppapaikan aseman. Nimi Mammingin esiintyi tekstissä ensimmäisen kerran vuonna 1128. Viralliset kaupunginoikeudet se sai vuonna 1158 herttua Welf VI:lta. Vapaaksi valtakunnankaupungiksi () Memmingen nousi vuonna 1286. Vuonna 1348 kaupunkiin saapui ruttoepidemia, joka laski kaupungin asukaslukua merkittävästi. 1630-luvulla kolmikymmenvuotinen sota ulottui myös Memmingeniin. Kaupunkiin saapuivat niin keisarilliset kuin ruotsalaiset joukot. Vuonna 1802 Memmingenistä tuli osa Baijeria. ==Lähteet== == Aiheesta muualla == * Kaupungin verkkosivusto left|thumb|Kramerstraße Luokka:Baijerin kunnat Luokka:Saksan kaupungit Luokka:Schwabenin hallintopiiri
Dome C

Dome C on paikka Etelämantereen jääkuoren muodostamalla ylängöllä. Se sijaitsee Wilkesinmaan sisäosassa, 3 233 metriä merenpinnasta. Dome C on eräs maapallon kylmimmistä paikoista. Vuotuinen keskilämpötila on −54,5 °C. Kesäkuukausinakaan lämpötila harvoin on korkeampi kuin −25 °C ja talviaikaan pakkanen voi pudota −80 °C:seen. Korkealla, keskellä jäätikköä sijaitsevalla alueella ei esiinny katabaattisia tuulia ja keskimääräinen tuulennopeus onkin vain 2,8 m/s. Paikalla on vuodesta 2005 lähtien toiminut italialais–ranskalainen tutkimusasema Concordia. Lähimmistä asutuista paikoista venäläinen tutkimusasema Vostok sijaitsee 560 kilometrin päässä ja rannikolla sijaitseva ranskalainen Dumont d'Urvillen tutkimusasema on 1 100 kilometrin päässä. == Tähtitieteellinen havaintopaikka == Dome C tarjoaa maailman parhaimpiin kuuluvat olosuhteet tähtitieteelliselle havaintotoiminnalle. Tyypillinen seeing alueella on 0,36±0,19" (kaarisekuntia). Tämä on huomattavasti parempi kuin Mauna Kean observatorioiden seeing ja alarajallaan lähellä parasta teoreettisesti mahdollista arvoa ilmakehässä tehtäville havainnoille. Paras paikalla hetkellisesti mitattu seing on 0,07", mikä on luultavasti maailmanennätys. Teleskooppi tulee kuitenkin sijoittaa riittävän korkeaan torniin, sillä lähellä jäätikön pintaa esiintyy merkittävää turbulenssia. Aerosolihiukkasten puuttuessa lähes täysin, äärimmäisen kirkas ja läpinäkyvä ilma mahdollistaa tähtitieteelliset havainnot jopa silloin, kun aurinko on horisontin yläpuolella. Ilmankosteus on olematon, joten havaintotoiminta on mahdollista myös muutoin maanpäällisissä havainnoissa ongelmallisella infrapuna-alueella. Valosaastetta – revontulia lukuun ottamatta – Dome C:n alueella ei varsin ilmeisistä syistä ole. Myös pilvet ovat harvinaisia. == Katso myös == * Dome A * Dome F == Lähteet == == Aiheesta muualla == * Concordia station * Meteogrammi * Agabi ym. (2005) First whole atmosphere night-time seeing measurements at Dome C, Antarctica. * Lawrence ym. (2004) Exceptional astronomical seeing conditions above Dome C in Antarctica. Nature 431,278 * AASTINO - Automated Astrophysical Site-Testing InterNational Observatory * Minier ym. (2008) Submm/FIR astronomy in Antarctica: Potential for a large telescope facility Luokka:Etelämantereen maantiede
Thierry Toutain

Thierry Toutain (s. 14. helmikuuta 1962 Fourniers) on ranskalainen kävelijä. Toutain saavutti pronssia 20 km kävelyssä vuoden 1990 EM-kilpailuissa Splitissä ja hopeaa vuoden 1994 EM-kilpailuissa Helsingissä. Olympiatasolla hänen paras sijoituksensa on 10. sija 20 km kävelyssä vuoden 1996 kesäolympialaisista Atlantasta. Toutain käveli kolme virallista maailmanennätystä. Maaliskuussa 1991 hän käveli samassa kilpailussa 2 tunnin (29 090 metriä) ja 30 000 metrin (2.03.56,5) ratakävelyn maailmanennätykset. Nämä ennätykset rikkoi Maurizio Damilano lokakuussa 1992. Vuonna 1996 Toutain käveli 50 000 metrin ratakävelyn maailmanennätyksen 3.40.57,9. Tämän ennätyksen rikkoi Yohann Diniz vuonna 2011. ==Henkilökohtaiset ennätykset== * Tunnin ratakävely: 15 167 metriä (1993) * 20 000 metrin ratakävely: 1.21.14,9 (1992) * 20 kilometrin tiekävely: 1.20.43 (1997) * Kahden tunnin ratakävely: 29 090 metriä (1991) * 30 000 metrin ratakävely: 2.03.56,5 (1991) * 50 000 metrin ratakävely: 3.40.57,9 (1996) * 50 kilometrin tiekävely: 3.43.52 (1994) ==Lähteet== Luokka:Ranskalaiset kävelijät Luokka:Vuonna 1962 syntyneet Luokka:Elävät henkilöt
Sergei Buturlin

Sergei Aleksandrovitš Buturlin (, 22. syyskuuta 1872 Montreux – 22. tammikuuta 1938 Moskova) oli venäläinen lintutieteilijä. Buturlin kuului Venäjän vanhimpiin aatelissukuihin ja vietti pääosan elämästään Venäjällä. Hän kävi koulua Simbirskissä, nykyisessä Uljanovskissa, ja opiskeli oikeustiedettä Pietarissa. Hänen kiinnostuksensa eläintieteeseen oli hyvin voimakas ja hän kuluttikin enimmän aikansa keräämällä lintuja ympäri Venäjää ja Siperiaa ja myös julkaisemalla tutkimustensa tulokset. Vuoteen 1892 saakka hän keräsi Volgan alueella, sitten Königsbergin (nyk. Kaliningrad) alueella. Vuodesta 1900 vuoteen 1902 hän vietti Kolgujevin ja Novaja Zemljan saarilla. Vuosien 1904 ja 1906 välillä hän otti osaa tutkimusretkelle Kolymajoelle Siperiaan ja 1909 hän vieraili Altain vuoristossa. 1925 hän suoritti viimeisen matkansa, joka suuntautui Tšuktšien niemimaalle. Hän julkaisi useita tärkeitä kirjoituksia palearktisen alueen linnuston taksonomiasta ja esiintymisestä, muun muassa: * The Birds of the Kolguyev Island and Novaya Zemlya and the lower part of the Darna (1901) * The Birds of the Simbirsk Government (1906) * The Birds of the Yenisseisk District (1911, yhdessä Arkadi Tugarinovin (1880–1948) kanssa) * A series of manuscripts over the birds of the far east (1909–1917) * Complete Synopsis of the Birds of the USSR (3 osaa) * On the breeding-habits of the rosy gull and the pectoral sandpiper. Lontoo 1907. 1906 Buturlinista tuli British Ornithologists’ Unionin (BOU) ulkojäsen. 1907 hänestä tuli American Ornithologists’ Unionin (AOU) kirjeenvaihtajajäsen. Hän oli lajien monimuotoisuuden tutkimuksen pioneeri Venäjällä ja kuvaili yli 200 uutta lintulajia. Hän kuvaili ja nimesi muun muassa pikkuvarpusen alalajin transcaucasicus 1906.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 1918 hän liittyi Moskovan yliopiston eläintieteellisen museon tutkijoihin ja 1924 hän lahjoitti museolle palearktisten lintujen kokoelmansa. == Lähteet == Luokka:Venäläiset ornitologit Luokka:Vuonna 1872 syntyneet Luokka:Vuonna 1938 kuolleet
Liu Hongyu

Liu Hongyu () (s. 11. tammikuuta 1975, Liaoning) on kiinalainen kävelijä. Hän voitti kultaa 20 kilometrin kävelyssä vuoden 1999 maailmanmestaruuskilpailuissa Sevillassa. Hänen voittoaikansa oli 1.30.50 ja hänen maannaisensa Wang Yan hävisi hänelle kaksi sekuntia. == Lähteet == Luokka:Kiinalaiset kävelijät Luokka:Vuonna 1975 syntyneet Luokka:Elävät henkilöt
20 suosikkia – Elsa, kohtalon lapsi

20 suosikkia – Elsa, kohtalon lapsi on vuonna 1996 julkaistu Martti Innasen kokoelmalevy. == Kappaleet == # # # # # # # # # # # # # # # # # # # # == Katso myös == * 20 suosikkia -sarjan muut levyt Luokka:Vuoden 1996 kokoelma-albumit Luokka:Martti Innasen albumit